Sepi

Sepi ialah tajuk bagi sebuah filem drama romantik antologi Malaysia 2008:arahan Kabir Bhatia yang terkenal dengan filem Cinta, yang ditayangkan pada tahun 2008. Filem terbitan Alternate Studio untuk Grand Brilliance yang juga menerbit filem Cinta sebelum ini, keluar di pawagam pada 26 Jun 2008. Mula ditayangkan buat pertama kali di saluran perdana Astro Box Office Movie Tayangan Hebat pada bulan Oktober 2008.

Sinopsis
Filem drama romantik ini mengisahkan 3 orang yang berasingan mengenal erti cinta, kehilangan dan kesepian. Adam (Afdlin Shauki), seorang tukang masak berjaya, meluaskan kerjayanya dengan mereka hiasan terbaik sekali untuk majlis perkahwinan. Tetapi dengan segala kejayaan beliau masih membujang dan belum bertemu dengan pasangannya sendiri. Kemudian seorang pemilik kilang kasut bernama Sufi (Tony Eusoff) yang sekian hari cuba melenyapkan memori pemergian isterinya yang telah mati. Akhir sekali Imaan (Baizura Kahar) seorang penulis teater muda yang menjadikan pentas teater sebagai tapak memahami masa silamnya dan kupasan demi kupasan kedalam masa depannya sendiri. Ketiga-tiga mereka berkait di dalam satu insiden dramatik yang akan merubah kehidupan mereka buat selamanya.

Penerbitan 

Pada Oktober 2008, Astro Box Office Movies Tayangan Hebat, sebuah saluran berbayar baru daripada stesen tv berbayar Astro yang menayangkan filem-filem pada setiap slot waktu akan menayangkan filem Sepi

Pelakon
 Afdlin Shauki sebagai Adam
 Vanida Imran sebagai llyana
 Nasha Aziz sebagai Suzie 
 Tony Eusoff sebagai Sufi
 Eja sebagai Marya
 Riezman Khuzaimi sebagai Zain 
 Baizura Kahar sebagai Imaan 
 Sein Qudsi sebagai Ean 
 Pierre Andre sebagai Khalil
 Chelsia Ng sebagai Jen 
 Sazzy Falak sebagai Ida 
 Irma Hasmie sebagai Rozy 
 Sabrina Hassan sebagai Dina
 Eizlan Yusof sebagai Kalam 
 Rozita Che Wan sebagai Nina 
 Louisa Chong sebagai Mrs. Lim 
 Dian P. Ramlee sebagai Ibu Pengantin Perempuan
 Datin Zulaila Siregar sebagai Ibu Dina

Rakaman
Filem Sepi menonjolkan barisan pelakon daripada nama terkenal yang pernah menjulang pelbagai anugerah seperti Afdlin Shauki, Vanida Imran, Nasha Aziz, Eja, Pierre Andre, Tony Eusoff, Riezman Khuzaimi serta dua wajah baru, Baizura Kahar dan Sein Qudsi. Rakamannya telah menelan belanja RM1.5 juta dan penggambarannya mengambil 35 hari, serta telah disunting sebanyak dua kali dari panjang asal yang mencecah 220 minit ke 108 minit. Pengarahnya Bhatia menegaskan bahawa filem Sepi dan Cinta "berbeza dari struktur penceritaannya."

Rujukan

Pautan luar
Laman web rasmi
 

Filem Malaysia tahun 2008
Filem bahasa Melayu
Filem arahan Kabir Bhatia